Visionen hos en lokal arbejdsgruppe, der arbejder for at gøre den underjordiske regeringsbunker i Rold Skov til et museum og oplevelsescenter får støtte fra formanden for folketinget Kulturudvalg. - Lige så snart at Forsvarsministeriet har vurderet, at bunkeren ikke er nutidig mere, så er det helt sikker, at så går jeg ind i sagen. Jeg synes, det er en fantastisk ide, at bunkeren bliver bevaret, siger Flemming Møller Mortensen (soc.dem.) Også Rebilds borgmester Anni Winther (Venstre) er positiv og vil gerne hjælpe til med at få projektet op at stå. Regeringsbunkeren blev bygget i 1960'erne under den kolde krig og skulle være tilholdssted for Danmarks regering og kongehus i tilfælde af en atomkrig mellem vesten og det tidligere Sovjetunionen.

Referat:
Formanden for folketingets Kulturudvalg, socialdemokraten Flemming Møller Mortensen, ser gerne, at regeringsbunkeren i Rold Skov bliver til et museum.